Jean Joseph Alphonse Koppes

**Jean Joseph Alphonse Koppes** (født 16. september 1843 i Canach i Storhertugdømmet Luxembourg, død 29. november 1918 i Luxembourg) var katolsk biskop av Luxembourg fra 1883 til 1918.

## Liv og virke
### Bakgrunn
Johannes Joseph Koppes var sønn av skolelæreren Johann (Jean) Koppes og hans kone Anna Maria, født Ernster. Tre av søstrene hans sluttet seg til *Order of the Community of the Holy Cross* i USA, én bror ble også prest i Nord-Amerika, og en annen i Luxembourg.

### Prest
25 år gammel ble han ordinert til prest 28. august 1868 og virket blant annet som sogneprest i Esch an der Alzette. Som vikar var han åndelig leder for den stigmatiserte og kontroversielle Anna Moes (1832-1895), grunnleggeren av dominikanerinneklosteret på Limpertsberg i hovedstaden.

### Biskop av Luxembourg
Han ble utnevnt av pave Leo XIII til biskop av Luxembourg den 28. september 1883, og ble bispeviet av kardinal Edward Henry Howard den 4. november 1883 i Roma i kirken til *[[Collegio Teutonico di Santa Maria dell’Anima]]*, medkonsekrerende var kurieerkebiskop Domenico Maria Jacobini, sekretæren for kongregasjonen for troens utbredelse, og erkebiskop Cölestin (Josef) Ganglbauer, O.S.B. av Wien.

Han forble i embetet til sin død 29. november 1918.

Hans valg som biskop ble fremmet av seminarprofessor Dominik Hengesch (1844-1899) og msgr. Francesco Spolverini (1838-1918), internuntius til Luxembourg. Nikolaus Nilles SJ, som i utgangspunktet selv ble ansett som kandidat, gikk også inn for Koppes i Roma.

Koppes fremstod som støtende og stridbar, spesielt mot liberalisme, sosialisme og frimureri. Han var ultramontan (som mange geistlige på den tiden: pave Pius X, i embetet fra 1903 til 1914, hadde  innført den anti-modernistiske ed som var obligatorisk for enhver prest i 1910).

Koppes deltok jevnlig på møtene til de tyske biskopene i Fulda som gjest. Den 19. august 1913 dukket han opp som foredragsholder på den tyske katolikkerdagen i Metz. Hans anklager mot frimureriet  som han kom med i Metz-talen, vakte oppsikt i hele Tyskland.

Det var mange konflikter mellom ham og den liberalsinnede landesregjeringen. Bystyret avviste at Koppes skulle begraves i katedralen i Luxembourg; graven hans er derfor (ved siden av forgjengeren Nicolas Adames) i Glacis-kapellet utenfor murene til den tidligere festningen i Luxembourg.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard (1829-1892) *1972
* Biskop *Johannes Joseph Koppes* (1843-1918) *1883

## Litteratur
* Jean Malget: *Bischof Johann Joseph Koppes: Die Kirche Luxemburgs in Ihrem Werden, Wachsen und Wirken*, 2 Bände, Verlag Heimat und Mision, 1997, Findhinweis zum Buch
* Erwin Gatz (Hrsg.): *Die Bischöfe der deutschsprachigen Länder 1785/1803 bis 1945. Ein biographisches Lexikon.* Duncker & Humblot, Berlin 1983, ISBN 3-428-05447-4, S. 904 (Ausschnitt aus der Quelle).
* 

* Barthel, J.P.: *Mutter Maria Dominika Klara Moes vom hl. Kreuz und ihre Klostergründung 1832 - 1895, Nach authentischen Quellen bearbeitet, Mit Autograph und 8 Einschaltbildern*. Luxemburg, St. Paulus Druckerei 1908, 2. verbessert Oplo 1926.
* Montanus Leo (= Mathias Tresch): *Aus dem Tagebuch einer hysterischen Nonne oder: Wie das Wundermädchen Klara Moes (1832-1895) Luxemburger Bischöfe stürzte und auf den Thron brachte. Auch ein Kapitel Kirchengeschichte.* Frankfurt, Neuer Frankfurter Verlag, 1912, 95 Säiten
* Jean Malget: *Ein Leben zwischen Hammer und Amboß. Schwester Maria Dominika Klara vom hl. Kreuz, geb. Anna Moes (1832-1895).*, Éilereng 1995
* P.J.J. Willibrord Schons OSB: *La stigmatisée de Luxembourg et sa mission.* ouni Uertschaft, 1934
* P.J.J. Willibrord Schons OSB: *Anna Moes - Die Stigmatisierte von Luxemburg*, Verlag H. Braun Eupen, 59 Säiten
* |Massard, Jos. A., 1985. Wunder in Luxemburg. Lëtzebuerger Almanach 1986: 127-135 (cf. S. 132s).

## Referanser